
І. ОБЩО ПРЕДСТАВЯНЕ НА УЧЕБНАТА ПРОГРАМА

Учебната програма е предназначена за професия Фермер със специалности: Земеделец и Производител на селскостопанска продукция,
в които по учебен план е включен учебният предмет Животновъдство.
Съдържанието на учебния предмет дава основни знания и умения за отглеждане и развъждане на селскостопанските животни.

Учебното съдържание е структурирано в 22 раздела и ще се изучава от X до XІІ клас.

Формирането на професионални компетенции по учебния предмет е въз основа на усвояването на специфични понятия и терминология. Характерът на учебния предмет изисква онагледяване с разнообразни дидактически материали, схеми, снимки, диапозитиви, макети.

ІІ. ЦЕЛИ НА ОБУЧЕНИЕТО ПО УЧЕБНИЯ ПРЕДМЕТ

Обучението по предмета има за цел чрез усвояване на знания и умения учениците да придобият професионални компетенции за отглеждането, храненето и размножаването на различните видове и категории селскостопански животни.

За постигането на основната цел на обучението по животновъдство е необходимо изпълнението на следните подцели:

· придобиване знания за влиянието на околната среда върху животните и зоохигиените изисквания към помещенията за животните;
· придобиване знания и умения за хигиенните грижи за животните, за правилната преценка на екстериора и екстериорните типове животни;
· придобиване знания и умения за разпознаването и използването им за хранене на различните видове и категории животни;
· придобиване знания и умения за изискванията за отглеждане и размножаване на различните видове животни.

ІІІ. РАЗПРЕДЕЛЕНИЕ НА УЧЕБНОТО ВРЕМЕ
Общият хорариум часове е разпределен от X до XІІ клас, както следва:

                X клас 
          І срок
18 седмици  х  2 часа    =   36 часа





ІІ срок
18 седмици  х  2 часа    =   36 часа









Общо:              72 часа

                ХІ клас

І срок
18 седмици  х  2 часа    =   36 часа





ІІсрок
18 седмици  х  3 часа    =   54 часа









Общо:              90 часа 

                ХІІ клас
І срок
18 седмици  х  2 часа    =   36 часа
                                                                              Всичко общо :         198 часа

 ІV. УЧЕБНО СЪДЪРЖАНИЕ
Учебното съдържание е структурирано  в раздели и теми. За всеки раздел са записани определен брой часове и примерно учебно съдържание. Учителят конкретизира всяка тема и броя  на часовете за нея в съответствие с посочените за раздела. Учителят разпределя часовете в раздела по своя преценка, предвиждайки часове за нови знания и затвърждаване и обобщаване на знанията на учениците.

X клас
	№ по ред
	Наименование на разделите
	Брой на      часовете

	1.
	Произход и биологични особености на животните.
	2

	2.
	Влияние на околната срeда върху здравето и продуктивността на животните.
	7

	3.
	Зоохигиенни изисквания на животните към помещенията за животни.
	7

	4.
	Грижи за хигиената на животните, профилактични мероприятия.
	10

	5.
	Екстериор и екстериорни измерения.
	5

	6.
	Конституция и темперамент.
	5

	7.
	Видове породи животни
	23

	8.
	Продуктивност.
	6

	9.
	Размножаване на животните.
	7


XІ клас
	№ по ред
	Наименование на разделите
	Брой на      часовете

	1.
	Химически състав и хранителна стойност на фуражите.
	5

	2.
	Видове фуражи.
	15

	3.
	Обработка на фуражите.
	3

	4.
	Основи на нормираното хранене
	3

	5.
	Наследственост и изменчивост
	1

	6.
	Контрол на продуктивността
	4

	7.
	Методи на развъждане.
	3

	8.
	Отбор и подбор.
	2

	9.
	Говедовъдство.
	20

	10.
	Овцевъдство.
	18

	11.
	Свиневъдство.
	16


XІІ клас
	№ по ред
	Наименование на разделите
	Брой на      часовете

	1.
	Птицевъдство.
	18

	2.
	Болести по животните.
	18


Раздел 1. Произход и биологични особености на животните.
Произход и одомашняване, биологични и стопански особености на селскостопанските животни.

Раздел 2. Влияние на околната среда върху здравето и продуктивността на животните.
Хигиенно значение на въздуха, почвата и водата, водоизточници,  водоснабдяване, влияние на фуражите върху животните, отровни растения.

Раздел 3. Зоохигиенни изисквания към помещенията на животните.
Зоохигиенни изисквания при проектиране и изграждане на животновъдни сгради. Зоохигиенни изисквания към помещенията за говеда, овце, свине и птици.

Раздел 4. Грижи за хигиената на животните, профилактични мероприятия.
Вентилация, отопление, хигиена на пасищата, хигиена на тялото, хигиена на вимето, хигиена на доенето, профилактични мероприятия в животновъдните ферми.

Раздел 5. Екстериор и екстериорни измервания.
Екстериор, преценка на екстериора, преценка на интериора.

Раздел 6. Конституция и темперамент.

Конституция, връзка на конституцията със здравето и  продуктивността, темперамент, адаптация и аклиматизация.

Раздел 7. Породи селскостопански животни.

Породи говеда, овце, свине и птици, породи зайци, риби, пчели, копринени пеперуди.

Раздел 8. Продуктивност. Фактори, които влияят върху продуктивността.

Млечна и месна продуктивност, вълнодайност, носливост, плодовитост, скорозрелост и растовитост.

Раздел 9. Размножаване на животните.

Устройство на половите органи на животните, полова и стопанска зрялост, полов цикъл, осеменяване, бременност, раждане, аборти и безплодие, размножаване на птиците.

Раздел 10. Химичен състав и хранителна стойност на фуражите.
Протеини, мазнини, въглехидрати, минерални вещества, витамини, смилаемост на хранителните вещества, енергийна и протеинова хранителност на фуражите.

Раздел 11. Видове фуражи.
Класификация на фуражите, зелени фуражи, пасища, силаж и силажиране, сено, груби фуражи, корено-, клубено- и сочноплоди, зърнено-житни, зърнено-бобови, шротове, отпадъчни храни.

Раздел 12. Обработка на фуражите.
Обработка на зърнени, груби корено-, клубено- и сочноплоди фуражи.

Раздел 13. Основи на нормираното хранене.
Норми, дажби и смески.

Раздел 14. Наследственост и изменчивост.

Същност на учението на Мендел, изменчивост.

Раздел 15. Контрол на продуктивността.

Контрол на млечна, месна, яйчна и размножителна продуктивност, контрол на вълнодайността.

Раздел 16. Методи на развъждане.

      Класификация породите, чистопородно развъждане и кръстосване.

Раздел 17. Отбор и подбор.

Отбор и подбор.

Раздел 18. Говедовъдство.
Произход и одомашняване, хранене, технологии на отглеждане, размножаване, доене,състав на млякото, първична преработка и съхранение.

Раздел 19. Овцевъдство.

Произход и одомашняване, хранене, технологии на отглеждане, размножаване. Строеж на кожата и вълната,окачествяване на вълната,съхранение и изкупуване.

Раздел 20. Свиневъдство.

Произход и одомашняване, хранене, технологии на отглеждане, размножаване, хранене, транспорт и продажба.

Раздел 21. Птицевъдство.

Произход и одомашняване, хранене, технологии на отглеждане на различните видове птици, инкубация, събиране, сортиране и транспорт на яйцата.

Раздел 22. Болести по животните.
Учение за болестта, незаразни паразити и заразни болести.

V. ОЧАКВАНИ РЕЗУЛТАТИ ОТ ОБУЧЕНИЕТО

В края на обучението учениците трябва 

да знаят:

· особеностите на различните породи селскостопански животни;

· изискванията за правилно отглеждане на животните;

· основните правила за хранене;

· основните понятия за размножаване и техниката за размножаване;

да могат:

· да разпознават различните породи селскостопански животни;

· да разпознават продуктивните типове;

· да анализират и преценяват технологичните процеси на отглеждане;

· да анализират и преценяват различните технологии на хранене.

VІ. АВТОРСКИ КОЛЕКТИВ

Василка Димова – ПГСС „Царица Йонна”, гр. Пазарджик

